Այդ եզրակացության տակ ստորագրել են ՀՀ գիտությունների ազգային ակադեմիայի բուսաբանության ինստիտուտի տնօրենը, ԳԱԱ դոցենտներ եւ պրոֆեսորներ: Եզրակացությունը 2015 թվականին «Նոր Երեւան» ՍՊԸ-ն ներկայացրել է Երեւանի քաղաքապետարան: Եզարակացության մեջ ասված է. «Բարեկարգման արդյունքում պուրակում նպատակահարմար է պահպանել բացառապես սոսու կենսունակ ծառերը(հետագայում ապահովելով էտի ու ձեւավորման տարբերակված միջոցառում եւ խնամք), մնացած 5-6 հատ ամբողջությամբ չորացած սոսիները հատել-հեռացնել: Ինչ վերաբերվում է այգու վերականգնվող հատվածում առկա 14 հատ հիմնականում ծերացած եւ ամբողջովին կամ մասնակի չորացած ու հոլանդական հիվանդությամբ վարակված, ինչպես նաեւ վաղուց իրենց դեկորատիվ տեսքը կարցրած մանրատերեւ թեղիների, ապա դրանք առանց բացառության անհրաժեշտ է հատել եւ հեռացնել՝ փոխարինելով նոր, բարձր գեղազարդ այլ ծառա-թփատեսակներով (գնդաձեւ ակացիա, բրգաձեւ կաղնի, ձիակասկ, կազակական (փռվող) գիհի եւ այլն)»(տես՝ ստորեւ ներկայացված նկարում):